  Виталий Пронин Маргарита Ивановалэн ужъёсызъя асьмеос тодӥськом, кызьы улӥзы вашкала выжыосмы Чупчи котырын.Туспуктэм кутэмын Маргарита Ивановалэн архивысьтыз Кӧня ке аръёс ӵоже Маргарита Григорьевна нюръяськиз лек пыктосэн. Но висён золгес вылэм... Маргарита Григорьевна ужаз Историяя, кылъя но литературая Удмурт институтын, верантэм трос лэсьтӥз удмурт этнография, археология понна. Солэн ужъёсызъя асьмеос тодӥськом, кызьы улӥзы вашкала выжыосмы Чупчи котырын. Маргарита Григорьевналэн нимыз люконтэм герӟаськемын Иднакарез – вашкала удмурт карез эскеронэн. Тужгес тодмо луо «Северные удмурты в начале II тысячелетия н.э.», «Чепецкие древности», «Иднакар» , "Истоки удмуртского народа» ужъёсыз. Трос ужаз студентъёсын, уно докладъёсын потаз калык куспо конгрессъёсы. Вордӥськиз М. Г. Иванова Можга ёросысь Вылӥ Кватчи гуртын.1963-тӥ арын йылпумъяз Можга педучилищеез. 1965-тӥ-1969-тӥ аръёсы дышетскиз Удмурт пединститутысь историяя факультетын. Ужаз Удмуртиысь шаертодонъя музейын. Нош 1970-тӥ-73-тӥ аръёсы дышетскиз СССР-ысь Наукаосъя академилэн Археологияя институтэзлэн аспирантураяз. Соку ик дасяз уйпал удмуртъёслэн 9-тӥ-13-тӥ дауръёсы гурт котырзылы сӥзем диссертацизэ. Историяя, кылъя но литературая институтын ужаз 1973-тӥ арысен, институтлэн кивалтӥсезлэн воштӥсез но вал. Маргарита Григорьевна сярысь лыдӟыны луоз «Удмурт дунне» газетын пӧртэм аръёсы потам статьяосысь: https://vorshud.unatlib.ru/index.php/%D0%98%D0%B2%D0%B0%D0%BD%D0%BE%D0%B2%D0%B0_%D0%9C%D0%B0%D1%80%D0%B3%D0%B0%D1%80%D0%B8%D1%82%D0%B0_%D0%93%D1%80%D0%B8%D0%B3%D0%BE%D1%80%D1%8C%D0%B5%D0%B2%D0%BD%D0%B0 https://udmdunne.ru/2011/08/%D1%83%D1%87%D0%BA%D0%B0%D0%BA%D0%B0%D1%80%D0%B5%D0%B7-%D1%83%D1%87%D0%BA%D1%8B%D1%81%D0%B0%D0%BB%E2%80%A6/ Теги: ИсторияякылъянолитератураяУдмуртинститут кайгырон  